ท่าอากาศยานภูเก็ต

**ท่าอากาศยานภูเก็ต** หรือ **สนามบินภูเก็ต** อักษรย่อ ทภก.เป็นสนามบินตั้งอยู่ที่ตอนเหนือสุดของเกาะภูเก็ต เป็นท่าอากาศยานที่มีเที่ยวบินหนาแน่นเป็นอันดับที่สามของประเทศ รองจากท่าอากาศยานนานาชาติสุวรรณภูมิ และท่าอากาศยานนานาชาติดอนเมือง เป็นท่าอากาศยานที่ให้บริการเที่ยวบินระหว่างประเทศ (International Airport) มีเที่ยวบินทั้งในและต่างประเทศ บินมาลงทุกวัน ซึ่งเป็นจังหวัดที่มีมาตรฐานทั้งในด้านการท่องเที่ยว เศรษฐกิจ ท่าอากาศยานนานาชาติภูเก็ต ตั้งอยู่เลขที่ 222 ทางหลวงแผ่นดินหมายเลข 4026 ตำบลไม้ขาว อำเภอถลาง จังหวัดภูเก็ต ห่างจากตัวเมืองภูเก็ตประมาณ 32 กิโลเมตร เนื้อที่โดยประมาณ 1,382 ไร่ แท๊กซี่เวย์ 8 จุด ทิศเหนือเป็นภูเขา ทิศใต้เป็นสวนยางพารา ทิศตะวันตกเป็นชายฝั่งทะเลอันดามัน สามารถรองรับผู้โดยสารได้ 6,500,000 คนต่อปี โดยในปี พ.ศ. 2557 บริษัท ท่าอากาศยานไทย จำกัด (มหาชน) มีแผนที่จะขยายสนามบินแห่งนี้ ซึ่งจะช่วยให้สนามบินสามารถรองรับผู้โดยสารได้ 12,500,000 คนต่อปี ปัจจุบันส่วนต่อขยายอาคารผู้โดยสารระหว่างประเทศแห่งใหม่ได้เปิดใช้บริการแล้ว พ.ศ. 2561 ท่าอากาศยานภูเก็ต รับผู้โดยสารทั้งหมด 25 ประเทศทั่วโลก ได้แก่ ประเทศอังกฤษ ประเทศอิตาลี ประเทศเยอรมนี ประเทศจีน ประเทศรัสเซีย ประเทศสวีเดน ประเทศกาตาร์ ประเทศมาเลเซีย ประเทศอินเดีย ประเทศตุรกี ประเทศเกาหลีใต้ สหรัฐอาหรับเอมิเรตส์ ประเทศฟินแลนด์ ประเทศคีร์กีซสถาน ประเทศเวียดนาม ประเทศสิงคโปร์ ประเทศสวิตเซอร์แลนด์ ประเทศกัมพูชา ประเทศพม่า ประเทศออสเตรเลีย ประเทศยูเครน ประเทศเดนมาร์ก ประเทศโปแลนด์ ประเทศอิหร่าน ประเทศนอร์เวย์ ต่อมาในวันที่ 5 มกราคม พ.ศ. 2562 สายการบินอุซเบกิสถานแอร์เวย์ ทำการบินจากเมืองทาชเคนต์ ประเทศอุซเบกิสถาน มายังท่าอากาศยานภูเก็ตในเที่ยวบิน HY535/HY536ในวันที่ 31 ตุลาคม พ.ศ. 2564 สายการบินแอร์อัสตานาทำการบินจากกรุงอัลมาตีประเทศคาซัคสถาน มายังท่าอากาศยานภูเก็ตต่อมาวันที่ 26 ตุลาคม พ.ศ. 2567 มีเที่ยวบินจากกรุงอัสตานามายังท่าอากาศยานภูเก็ต 

ในวันที่ 14 กรกฎาคม พ.ศ. 2567 เที่ยวบิน P4 787 ทำการบินตรงจากท่าอากาศยานเอเซย์ซ่า บัวโนสไอเรสมายังท่าอากาศยานนานาชาติภูเก็ต นับเป็นเที่ยวบินตรงครั้งแรกระหว่างทวีปอเมริกาใต้กับทวีปเอเซีย

ใน ปีงบประมาณ พ.ศ. 2568 ระหว่างวันที่ 1 ตุลาคม พ.ศ. 2567 ถึง 30 กันยายน พ.ศ. 2568 ท่าอากาศยานสุวรรณภูมิให้บริการสายการบินที่ทำการบินแบบประจำ สูงสุด 66 สายการบินเป็นเครื่องบินขนส่งผู้โดยสารและสินค้าทั้งหมด

## สายการบินที่ให้บริการ

### อาคารผู้โดยสารระหว่างประเทศ (X)

[thumb|[โบอิง 777|Boeing 777-300 ของโคเรียนแอร์ ใช้บินมาภูเก็ตในเที่ยวบินKE637]]

### อาคารผู้โดยสารภายในประเทศ (2)

### สายการบินที่เคยทำการบินในอดีต

## สถิติ
[thumb|[โบอิง 747-400 ของการบินไทย]]
[thumb|right|[แอร์บัส เอ 330|Airbus A330-300 ของสายการบินฟินน์แอร์ ทำการบินเที่ยวบินAY38กำลังบินออกจากสนามบินภูเก็ต]]
[thumb|right|[แอร์บัส เอ 330|Airbus A330-300 ของสายการบินแอโรฟลอต]]
[thumb|right|[โบอิง 767|Boeing 767-300ER ของสายการบินทียูไอฟลาย นอร์ดิก]]
[thumb|right|[โบอิง 787 ดรีมไลเนอร์|Boeing 787-8 ของสายการบินทอมป์สันแอร์เวย์ส ที่สนามบินภูเก็ต]]

### เส้นทางการบินระหว่างประเทศ

### เส้นทางการบินภายในประเทศ

### จำนวนผู้โดยสารรายปี

## อุบัติเหตุในอดีต
* 31 สิงหาคม พ.ศ. 2530 – เครื่องบินโบอิง 737 (HS-TBC) ของสายการบินเดินอากาศไทย เที่ยวบินที่ 365 เดินทางจากหาดใหญ่ มุ่งหน้ามายังภูเก็ต ได้ประสบอุบัติเหตุตกทะเลขณะกำลังลงจอด ที่บริเวณใกล้กับสนามบินภูเก็ต ทำให้มีผู้เสียชีวิต 83 คน สาเหตุเกิดจากความสับสนของ นักบินสายการบินดรากอนแอร์ ที่ลงจอดในเวลาใกล้เคียงกัน กับเครื่องของบริษัทเดินอากาศไทย และเจ้าหน้าที่หอบังคับการบินซึ่งสังกัดกรมการบินพานิชย์ในขณะนั้น จึงเป็นเหตุให้ บริษัทวิทยุการบินแห่งประเทศไทยเข้ามาดำเนินการแทนในเวลาต่อมา
*21 กรกฎาคม พ.ศ. 2540 เครื่องบิน Learjet 31 ทะเบียน 9V-ATD ของสายการบิน สิงคโปร์แอร์ไลน์ ทำการบินจากท่าอากาศยานภูเก็ตไปท่าอากาศยานระนองพร้อมนักบิน 2 ราย ประสบอุบัติเหตุตก เสียชีวิต 2 ราย
* 16 กันยายน พ.ศ. 2550 – สายการบินวัน-ทู-โก เที่ยวบินที่ 269 จากท่าอากาศยานดอนเมือง กรุงเทพมหานคร มุ่งหน้ามายังจังหวัดภูเก็ต พร้อมผู้โดยสารและลูกเรือ 130 คน ระหว่างที่ลงจอดบริเวณท่าอากาศยานภูเก็ต ทันที่ที่แตะพื้นรันเวย์เครื่องเสียการทรงตัว ลื่นไถลออกนอกรันเวย์ไปชนกับกำแพงดินซึ่งเป็นคันดินลาดเชิงเขา พร้อมเกิดระเบิดตามมา 2 ครั้ง ทำให้เครื่องบินหักเป็น 2 ท่อน และมีไฟลุกไหม้ ทำให้มีผู้เสียชีวิต 89 คนและบาดเจ็บ 41 คน สาเหตุเป็นความล้มเหลวในการโกอะราวนด์ของนักบิน และลมเฉือน 
* 20 ธันวาคม พ.ศ. 2555 – สายการบินแอร์เบอร์ลินเที่ยวบินที่ AB-7425 เป็นเครื่องชนิด Airbus A330-200 ได้เกิดอุบัติเหตุเครื่องยนต์ขัดข้องขณะนำเครื่องขึ้นมุ่งหน้าสู่กรุงอาบูดาบี โดยต้องนำเครื่องบินกลับมาลงฉุกเฉินที่ท่าอากาศยานภูเก็ตส่งผลให้เครื่องบินออกล่าช้า 15 ชั่วโมง โดยมีผู้โดยสารส่วนหนึ่งเดินทางไปกับสายการบินเอทิฮัดเที่ยวบินที่ EY-403 ซึ่งย้อนกลับมารับผู้โดยสารที่ท่าอากาศยานภูเก็ตภายหลังจากที่ได้ออกเดินทางจากท่าอากาศยานสุวรรณภูมิส่งผลให้เที่ยวบินดังกล่าวล่าช้าไป3ชั่วโมงครึ่ง
* 21 กันยายน พ.ศ. 2559 – สายการบินไทย TG221 ทะเบียน HS-THB เป็นเครื่องบินชนิด Airbus 350-900 ได้เกิดอุบัติเหตุยางระเบิดไม่มีผู้ใดได้รับบาดเจ็บ สาเหตุเนื่องจากนักบินไม่ชินกับเครื่องบินชนิดใหม่และเป็นไฟล์ท Training นักบิน นักบินผู้ช่วยเป็นคนนำเครื่องบินลงจอด
*10 มีนาคม พ.ศ. 2561 - สายการบิน สมาคมการบินสยาม ทะเบียน HS-PMS เป็นเครื่องบิน ชนิด Jabiru J450 เกิดอุบัติเหตุตก ที่ตำบลป่าคลอก มีผู้เสียชีวิต 2 ราย
*9 พฤษภาคม พ.ศ. 2561 - สายการบินเคแอลเอ็มเที่ยวบิน 809 ลงฉุกเฉินพร้อมผู้โดยสารและลูกเรือเข้าพักที่โรงแรมในจังหวัดภูเก็ต

## ดูเพิ่ม
*รายชื่อท่าอากาศยานในประเทศไทย

## อ้างอิง

## แหล่งข้อมูลอื่น
* เว็บไซต์ท่าอากาศยานนานาชาติภูเก็ตของ ทอท 

ภูเก็ต
ภูเก็ต
ภูเก็ต
หมวดหมู่:โครงสร้างพื้นฐานด้านการขนส่งในจังหวัดภูเก็ต
หมวดหมู่:สิ่งก่อสร้างในอำเภอถลาง